cyanic-selkie/wikianc huggingface dataset:
উকাশ পিশ্চেক
ব্যক্তিগত জীবন
২০০৯ সালের জুন মাসে, পিশ্চেক তার বাগদত্তক এভা ক্রাইজমের সাথে বিবাহ বন্ধনে আবদ্ধ হন। তাদের দুজনের সারা এবং নেল নামে দুটি সন্তান রয়েছে; যারা যথাক্রমে ২০১১ সালের ৩রা মার্চ এবং ২০১৬ সালের ১৫ই ফেব্রুয়ারিতে জন্মগ্রহণ করেছে।
পিংক ফ্লয়েডের ডিস্কোগ্রাফি
ব্রিটিশ রক ব্যান্ড পিংক ফ্লয়েডের ডিস্কোগ্রাফি, ১৫টি স্টুডিও অ্যালবাম, ৪টি লাইভ অ্যালবাম, ১২টি সংকলন অ্যালবাম, ৫টি বক্স সেট, ৩টি এক্সটেন্ডেট প্লে, এবং ২৭টি একক গানের সমন্বয়ে গঠিত।
১৯৬৫ সালে গঠিত, পিংক ফ্লয়েড প্রাথমিকভাবে তাদের সাইকেডেলিক বা স্পেস রক এবং প্রোগ্রেসিভ রক সঙ্গীতের জন্য স্বীকৃতি অর্জন করে। দার্শনিক গানের কথা, ধ্বনিত নিরীক্ষণ, সম্প্রসারিত সুর (কম্পোজিশন) এবং বিস্তৃত সরাসরি পরিবেশনার জন্য তারা প্রোগ্রেসিভ রক ধারার সঙ্গীতে তারা ব্যাপক পরিচিত। ২০১৩ সালের হিসেবে, বিশ্বজুড়ে এযাবৎ ব্যান্ডটির প্রায় ২৫ মিলিয়ন রেকর্ড বিক্রি হয়েছে, যার মধ্যে ৭৪.৫ মিলিয়ন কেবল মার্কিন যুক্তরাষ্ট্রে।
গায়ক এবং গিটারবাদক সিড ব্যারেটের নেতৃত্বে পিংক ফ্লয়েড লন্ডনের আন্ডারগ্রাউন্ড মিউজিক দৃশ্যে সাফল্য অর্জন করে। ১৯৬৬ সালের অক্টোবরে তারা পিটার জেনার এবং অ্যান্ড্রু কিংয়ের সাথে একটি ব্যবস্থাপনা চুক্তি স্বাক্ষর করে এবং রেকর্ড লেবেলের দৃষ্টি আকর্ষণের জন্য একটি ডেমো রেকর্ড করে। ১৯৬৭ সালে, তারা ইএমআই কলাম্বিয়ার সাথে চুক্তি স্বাক্ষর করে এবং তাদের প্রথম একক গান, "আরনল্ড লেইন" প্রকাশ করে। এরপর প্রকাশ করে তাদের প্রথম অ্যালবাম দ্য পাইপার অ্যাট দ্য গেট্‌স অব ডউন।
১৯৬৮ সালে মানসিক স্বাস্থ্যের অবনতি ঘটায় ব্যারেট দল ত্যাগ করেন, এবং গায়ক ও গিটারবাদক ডেভিড গিলমোর তার স্থানে প্রতিস্থাপিত হন। তারা দুজনই পিংক ফ্লয়েডের দ্বিতীয় অ্যালবাম অ্যা সোসারফুল অব সিক্রেট্‌স-এ কাজ করেন, যেটি ছিল হিপনোসিসের করা তাদের প্রথমটি কভার আর্টওয়ার্ক। ১৯৬৯ সালে, পিংক ফ্লয়েড একটি সাউন্ডট্র্যাক অ্যালবাম মোর এবং একটি সম্মিলিত সরাসরি ও স্টুডিও অ্যালবাম, উমাগুমা প্রকাশ করে। অ্যাটম হার্ট মাদার (১৯৭০) ছিল রন গিসিনের সাথে একটি সহযোগিতামূলক অ্যালবাম, যেখানে একটি অর্কেস্ট্রা এবং গায়কদল অংশ নিয়েছিল। মেডল এবং অব্‌সকিওর্ড বাই ক্লাউড্‌স সাউন্ডট্র্যাক যথাক্রমে ১৯৭১ এবং ১৯৭২ সালে মুক্তি পেয়েছিল।
পিংক ফ্লয়েডের অষ্টম অ্যালবাম, দ্য ডার্ক সাইড অব দ্য মুন (১৯৭৩), ৩০ মিলিয়নেরও অধিক কপি বিক্রি হয়েছে এবং এটি তাদের সর্বাধিক বিক্রি হওয়া অ্যালবামগুলির মধ্যে একটি। এটি একটি কোয়াড্রোফোনিক এলপি এবং ৫.১ সারাউন্ড সাউন্ড সুপার অডিও সিডি হিসেবে পুনরায় প্রকাশিত হয়েছিল। দ্য ডার্ক সাইড অব দ্য মুন অ্যালবামের পরে উইশ ইউ ওয়্যার হেয়ার (১৯৭৫), অ্যানিম্যাল্‌স (১৯৭৭), এবং দ্য ওয়াল (১৯৭৯); অ্যানিম্যাল্‌স ব্যতীত বাকিগুলি মার্কিন যুক্তরাষ্ট্রের চার্টে শীর্ষ স্থানে ছিল এবং দ্য ওয়াল হল আমেরিকার রেকর্ডিং ইন্ডাস্ট্রি অ্যাসোসিয়েশনের সর্বোচ্চ-প্রত্যয়িত মাল্টিপল-ডিস্ক অ্যালবাম। ব্যারেটের প্রস্থানের পর পিংক ফ্লয়েড কয়েকটি একক গান প্রকাশ করে, এরমধ্যে "মানি" ইউএস শীর্ষ-২০ হিট গানের একটি ছিল এবং "অ্যানাদার ব্রিক ইন দ্য ওয়াল, অংশ ২" যুক্তরাজ্য ও মার্কিন যুক্তরাষ্ট্রে শীর্ষ স্থানে ছিল।
বেসবাদক এবং গায়ক রজার ওয়াটার্স ১৯৭০-এর দশকের মাঝামাঝি থেকে পিংক ফ্লয়েডের প্রভাবশালী শক্তিতে পরিণত হন। তিনি ১৯৮৫ সালে দল ত্যাগ করেন, পিংক ফ্লয়েডকে "একটি ব্যয়িত শক্তি" বলে মন্তব্য করেন, এবং ব্যর্থভাবে তাদের অংশীদারিত্ব ভেঙে দেওয়ায় এবং পিংক ফ্লয়েড নাম ব্যবহারের বিষয়ে মামলা করেন। গিলমোরের নেতৃত্বে অবশিষ্ট সদস্যরা পিংক ফ্লয়েড হিসেবে রেকর্ডিং এবং সফর অব্যহত রাখেন, তারা অ্যা মৌমানট্রি ল্যাপ্‌স অব রিজন (১৯৮৭), দ্য ডিভিশন বেল (১৯৯৪) এবং দি এন্ডলেস রিভার (২০১৪) প্রকাশ করেন।
২০১০ সালে, পিংক ফ্লয়েড অপ্রদেয় রয়্যালটি পারিশ্রমিকের জন্য এবং তাদের সম্মতি ছাড়াই স্ট্রিমিং পরিষেবাগুলিতে তাদের পিছনের ক্যাটালগ প্রকাশ করার জন্য ইএমআই প্রতিষ্ঠেনের বিরুদ্ধে মামলা করে। পরের বছর আইটিউন্সে পৃথক ট্র্যাক প্রকাশ এবং দ্য ডার্ক সাইড অব দ্য মুন, উইশ ইউ ওয়্যার হেয়ার ও দ্য ওয়াল অ্যালবামের পুনঃপ্রকাশের মাধ্যমে এর একটি মীমাংসা হয়েছিল। পিংক ফ্লয়েড ২০১৬ সালে, পিংক ফ্লয়েড রেকর্ডস নামে একটি রেকর্ড লেবেল প্রতিষ্ঠা করে, এবং ভিনাইলের উপর তাদের কাজের বিস্তৃত পুনঃপ্রচার কার্যক্রম চালু করে, এবং  দি আর্লি ইয়ার্স ১৯৬৫–১৯৭২ বক্স সেটের মধ্যে তাদের পূর্বে অপ্রকাশিত উল্লেখযোগ্য সংখ্যক সঙ্গীত উপাদান অন্তর্ভুক্ত করে। ২০২২ সালে, তারা ইউক্রেনে রাশিয়ার আগ্রাসনের প্রতিবাদে ইউক্রেনীয় শিল্পী আন্দ্রি খলিভনিউক সমন্বিত একটি একক গান, "হেই, হেই, রাইজ আপ!" প্রকাশ করে।
শিল্পকর্ম
পিংক ফ্লয়েডের বেশিরভাগ অ্যালবাম প্রচ্ছদে ব্যান্ড সদস্যদের উপস্থিতি নেই, এবং অনেকগুলিতে ব্যান্ডের নাম বা কোনও লেখাও নেই। অ্যা সোসারফুল অব সিক্রেট্‌স অ্যালবামের প্রচ্ছদের জন্য ওয়াটার্স হিপনোসিসের সুপারিশ করেছিলেন, যার জন্য তাদের £১১০ প্রদান করা হয়েছিল এবং পরবর্তীতে তারা দলটির অনেক অ্যালবাম প্যাকেজ তৈরি করছিল। সর্বশেষ উমাগুমা অ্যালবামের প্রচ্ছদে দলের সদস্যদের দেখা যায়, যেখানে একাধিক আলোকচিত্রের দ্বারা তৈরি একটি ড্রস্ট ইফেক্ট দেখা যায়। অ্যাটম হার্ট মাদার অ্যালবামের প্রচ্ছদে একটি ফ্রিজিয় গাভী (নাম লুলুবেলে ৩) দেখা যায়, যা ইচ্ছাকৃতভাবে দলটির সাইকেডেলিক চিত্রের বিরুদ্ধে প্রতিক্রিয়া হিসেবে বেছে নেওয়া হয়েছে।
দ্য ডার্ক সাইড অব দ্য মুন অ্যালবামের প্রচ্ছদটি হিপনোসিস দ্বারা গ্রাফিক ডিজাইনার জর্জ হার্ডির সহযোগিতায় নকশা করা হয়েছে এবং এতে প্রিজমে আলোর প্রতিসরণ করা রেখা অঙ্কন চিত্রায়িত হয়েছে। ভিতরের স্লিভে হার্টবিটের গ্রাফিক দেখা যায়, যা অ্যালবামের শুরুতে শোনা যায়। মূল মোড়কিকরণে অতিরিক্ত পোস্টার এবং স্টিকার অন্তর্ভুক্ত ছিল। এটি সবচেয়ে স্বীকৃত রক অ্যালবাম প্রচ্ছদের একটি হয়ে উঠেছে। অ্যানিম্যাল্‌স অ্যালবামের প্রচ্ছদে ব্যাটারসি বিদ্যুৎ কেন্দ্রের ওপরে আকাশে ভাসমান একটি স্ফীত শূকর রয়েছে। দ্য ওয়াল অ্যালবামের প্রচ্ছদে রয়েছে একটি ন্যূনতম নকশা, আর ভিতরের স্লিভে গল্পের প্রধান চরিত্রগুলির কার্টুন রয়েছে, উভয়ই জেরাল্ড স্কার্ফ দ্বারা নির্মিত। অ্যা মৌমানট্রি ল্যাপ্‌স অব রিজন অ্যালবামের প্রচ্ছদ তৈরি করন হিপনোসিসের স্টর্ম থরগের্সন, যেটিতে সাউন্টন স্যান্ডসে সারিবদ্ধ হাসপাতালের বিছানা ছিল। দ্য ডিভিশন বেল অ্যালবামের প্রচ্ছদের জন্য, থরগের্সন কেমব্রিজশায়ারের এলির নিকট একটি মাঠে আকু-আকুর শৈলির দুটি 3 m উঁচু মাথার আলোকচিত্র নেন।
সরাসরি অ্যালবাম পাল্‌স-এর সিডি প্যাকেজিংয়ে ব্যাটারি চালিত মেরুদণ্ডে একটি হালকা আলোক নিঃসারী ডায়োড অন্তর্ভুক্ত ছিল। সিডিটি একটি শেলফে সংরক্ষণ করা হয়, এটি একটি চাক্ষুষ "পাল্‌স" দেয়, ব্যাটারিটি এক বছর পর্যন্ত স্থায়ী হবে বলে আশা করা হয়। একোস: দ্য বেস্ট অব পিংক ফ্লয়েড সংকলনে হিপনোসিস কর্তৃক নির্মিত একটি সংমিশ্রিত শিল্পকর্ম বৈশিষ্ট্যায়িত হয়েছে যা অতীতের বেশকয়েকটি অ্যালবামের প্রচ্ছদের সমন্বয়ে তৈরি করা হয়েছে।
সংকলন অ্যালবাম
Pink Floyd rarely appeared on multi-artist compilations, because they believed doing so would cheapen their work as a whole.
প্রচারণামূলক একক
টীকা:
তথ্যসূত্র
উৎস
স্যাহরিনি
ফাতিমাহ স্যাহরিনি জায়লানি (জন্ম: ১ জানুয়ারি ১৯৮০) এছাড়াও "স্যাহরিনি" নামে পরিচিত, হচ্ছেন ইন্দোনেশিয়া এর একজন টিভি ব্যক্তিত্ব এবং শিল্পী। স্যাহরিনি ইন্দোনেশিয়া এর সুকাবুমি এ তার শৈশব কাটিয়েছেন, এবং পরে বোগোরের পাকুয়ান বিশ্ববিদ্যালয়ের আইন থেকে স্নাতক ডিগ্রী অর্জন করেন। তার প্রথম অ্যালবাম "মাই লাভলি", যা ২০০৮ সালে মুক্তি পেয়েছে। এছাড়াও তার অ্যালবামে "টাটাপান সিন্টা" নামক একটি গান অন্তর্ভুক্ত করা হয়েছে, যা সংকলন সাউন্ডট্র্যাক অ্যালবাম "ককলাট স্ট্রবেরি" (চকোলেট স্ট্রবেরি) সিনেমা প্রদর্শন করা হয়েছে।
ক্যারিয়ার
২০০৮ সালে, ফাতিমাহ স্যাহরিনি জায়লানি তার প্রথম পপ একাকী অ্যালবাম, "মাই লাভলি" প্রকাশ করে, যেখানে দেউইক এবং ইয়ভি উইদিয়ান্ত তার সাথে কাজ করেছে। তিনি তাদের সাথে মিলে উক্ত অ্যালবামের জন্য গান লিখেছেন। ফাতিমাহ স্যাহরিনি জায়লানি এর "মাই লাভলি" অ্যালবাম থেকে দুইটি গান "বোহং" (মিথ্যা) এবং "মাই লাভলি" একক হিসাবে মুক্তি পায়। ২০০৯ সালের মাঝামাঝি সময়ে, ফাতিমাহ স্যাহরিনি জায়লানি তার একক গান "পিউসিং সেটেঙ্গা মাটি" প্রকাশ করেছে।
২০০৯ সালের শেষের দিকে, ফাতিমাহ স্যাহরিনি জায়লানি একটি টেলিভিশন শোতে আনং হর্মান্সিয়াহের সাথে সাক্ষাত করেন, যিনি তাকে তার সাথে ইউটিউব এ অংশীদার হতে বলেছিলেন। তারা একসঙ্গে "জাঙ্গান মেমিলিহ আকু" (আমাকে নির্বাচন করো না) এবং "সিন্টা তেরাখির" (শেষ প্রেম) নামে দুইটি গান প্রকাশ করেছে।
২০১০ সালে, তিনি আলদা রিসমা এর গান "আকু তাক বায়াসা" (আমাকে ব্যবহার করা হয় না) এর কভার গান রেকর্ড করেন এবং একটি স্বাধীন একক মহিলা গায়ক হিসাবে তার কর্মজীবন নতুনভাবে প্রতিষ্ঠা করে।
আইনি বিরোধ
২ মে, ২০১১ তারিখে, ফাতিমাহ স্যাহরিনি জায়লানি এর বিরুদ্ধে চুক্তি পরিচালনা ভুলের জন্য মামলা দায়ের করা হয়।
ফেব্রুয়ারি ২০১৪ সালে, ফাতিমাহ স্যাহরিনি জায়লানিকে বন্দ্যান প্রদেশের মেডিকেল সরঞ্জামের ক্রয়ের দুর্নীতি মামলায় যুক্ত করা হয়েছিল, যেখানে তার সাথে জেনিফার ডন, ক্যাথেরিন উইলসন এবং আরা কাসিহ ছিল। ইন্দোনেশিয়ার দুর্নীতি নির্মূল কমিটির বিচারক মুবাকের সন্দেহভাজন তুবগাস চরেই ওয়ারানা, যিনি বিখ্যাত মহিলাদের সাথে রোম্যান্টিকভাবে জড়িত হওয়ার কথা বলেছিলেন। ইন্দোনেশিয়ার গণমাধ্যম জানায় যে বেনটেন প্রদেশের গভর্নর রতু আতুত চৌসায়ার ভাই ভুবন, বেশ কয়েকটি মহিলা সেলিব্রিটিদের জন্য ব্যয়বহুল উপহার কেনার জন্য দুর্নীতিগ্রস্ত হয়ে অর্থ ব্যয় করেছেন, যার মধ্যে ফাতিমাহ স্যাহরিনি জায়লানি ছিল। কিন্তু তিনি সেই গুজব অস্বীকার করেন।
সঙ্গীতে প্রভাব
তিনি ইন্দোনেশিয়া এর পপ সঙ্গীত এর কিন্নরকণ্ঠী গায়িকা, ক্রিসদায়ান্তি ব্যতীত তার অনুপ্রেরণা হিসেবে টাটা ইয়াং এবং বিয়ন্সে কে উল্লেখ করেছেন। তিনি আরো বলেন যে, পুসিকেট ডলস, রিয়ানা, কিম কার্দাশিয়ান, এবং জ্যাকুলিন কেনেডি অনাসিস কে তার ফ্যাশন এ অনুপ্রেরণা।
স্টার টিভি (তুরস্ক)
ইতিহাস
চেম উযান ও আহমেত ওযাল কর্তৃক ১৯৮৯ সালে ম্যাজিক বক্স নামে প্রতিষ্ঠিত স্টার টিভি তুরস্কের প্রথম বেসরকারি তিভি চ্যানেল। ১৯৯০-এর মে মাস থেকে চ্যানেলটি সম্প্রচার কার্যক্রম শুরু করে। ১৯৯০-এর শুরুর দিকে অল্প কিছু সময় জুড়ে একে স্টার ম্যাগিক বক্স নামে ডাকা হতো কারণ সেই সময়ে স্টার ১ নামটির সত্ত্ব অন্য আরেকটি মিডিয়া কর্পোরেশনের মালিকান্যায় ছিল। এর প্রথম লোগো ছিল পেছনে তারার ছায়া সমেত একটি নীল "এস" (s) অক্ষর এবংএবং ২০০০ সাল থেকে তা লাল রং-এ পরিবর্তিত হয়।
স্টার টিভি বিশ্বের বহু খ্যাতনামা ড্রামা সিরিয়াল প্রথমবারের মত তুরস্কে সম্প্রচার করেছে। এগুলোর মধ্যে অন্যতম হল The A-Team, Magnum, P.I. Simon & Simon, MacGyver, Days of Our Lives, M*A*S*H, Lassie, Murphy Brown, Perfect Strangers, Dragnet, Charles in Charge, The Jeffersons, Twin Peaks, Married… with Children, The Bold and the Beautiful, General Hospital, All My Children, Santa Barbara, Another World, Dallas, 21 Jump Street, Miami Vice, The Equalizer, Star Trek: The Next Generation, Wiseguy, Leave It to Beaver, Hunter, Who's the Boss?, Gimme a Break!, Murder, She Wrote, Mission: Impossible, Time Trax, Out of This World এবং Airwolf।
১৯৯৯ সালে চ্যানেলটি তুরস্কে প্রথম ডিজিটাল সম্প্রচার শুরু করে।
২০০৪ সালের ফেব্রুয়ারিতে, স্টার টিভিকে টার্কিশ সেভিংস অ্যান্ড ডিপোজিট ইনস্যুরেন্স ফান্ড (TMSF) কর্তৃক তাদের সদ্য দখলে নেয়া ইমার ব্যাংক ও আদাব্যাংকের কোষাগারের দায়ভুক্ত ঋণ উসুল করতে তাদের নিয়ন্ত্রণাধীন অন্যান্য মিডিয়া প্রতিষ্ঠানসহ (সাতটি রেডিও স্টেশন, একটি পত্রিকা ও আরেকটি টিভি স্টেশন) সাময়িকভাবে নিষিদ্ধ ঘোষণা করা হয়। TMSF স্টারকে নিলামে তোলে, এবং দোগান মিডিয়া গ্রুপের অঙ্গ প্রতিষ্ঠান ইসিল টেলিভিশন ব্রডকাস্টিং কর্প. একে ৩০৬.৫ মিলিয়ন ডলারে কিনে নেয়, যা ছিল ২০০৫-র সেপ্টেম্বরের ডাকা নিলামে সর্বোচ্চ দাম।
২০১১ সালের ১৭ই অক্টোবর দোগান হোল্ডিং স্টার টিভিকে ডোগুশ মিডিয়া গ্রুপের কাছে ৩২৭ মিলিয়ন ডলারে বিক্রি করে দেয়।
পার্লামেন্ট পাজার গেচেসি সিনেমাসি
১৯৯২ থেকে ৯৯ পর্যন্ত পার্লামেন্ট নামক সিগারেটের সৌজন্যে পার্লামেন্ট পাজার গেচেসি সিনেমাসি (Parliament Sunday Movie Night) নামে একটি সেগমেন্ট সম্প্রচারিত হট, যাতে ৈ চিগারেত কোম্পানির স্পন্সরশিপ থাকা সত্ত্বেও কোন বিজ্ঞাপন বিরতি ছাড়াই মানসম্পন্ন চলচ্চিত্র প্রদর্শিত হতো।
তুর্কি সরকার সিগারেটের বিজ্ঞাপন সম্প্রচার নিষিদ্ধের পড় থেকে এটির সম্প্রচার জোরপূর্বক স্থগিত করা হয়।
স্টার টিভি এইচডি
১৯৯২ এর ২১শে মে থেকে চ্যানেলটি এইচডি সম্প্রচার শুরু করে।
ইউরো স্টার
চ্যানেলটি ইউরো স্টার নামে ইউরোপে প্রদর্শিত হয়, যাতে শুধুমাত্র চ্যাম্পিয়নস লীগের সরাসরি সম্প্রচারটি প্রদর্শিত হয় না।
ব্যক্তি
একজন ব্যক্তি বলতে এমন একটি সত্তাকে বোঝায় যার কিছু বিশেষ ক্ষমতা বা বৈশিষ্য আছে, যেমন যুক্তিবোধ, নৈতিকতাবোধ, চেতনা কিংবা আত্ম-চেতনা, এবং যে সামাজিক সম্পর্কসমূহের কোনও সাংস্কৃতিকভাবে প্রতিষ্ঠিত রূপের (যেমন আত্মীয়তার সম্পর্ক, সম্পত্তির মালিকানা কিংবা আইনি দায়িত্ব) অংশ।   ব্যক্তিসত্তার সংজ্ঞানিরূপক বৈশিষ্যগুলি এবং এর সূত্র ধরে কোন যুক্তিতে কোনও সত্তাকে ব্যক্তি হিসেবে গণ্য করা হবে, তা সংস্কৃতি ও পরিপ্রেক্ষিতভেদে বিভিন্ন হতে পারে।
কোন জিনিস একটি সত্তাকে ব্যক্তি হিসেবে গণ্য করতে সাহায্য করে, সেই ব্যক্তিসত্তার প্রশ্নের পাশাপাশি ব্যক্তিগত পরিচয় ও আত্মসত্তা বিষয়ে আরও প্রশ্ন বিদ্যমান: কোনও নির্দিষ্ট ব্যক্তি কী কারণে অপর কোনও ব্যক্তি হতে স্বতন্ত্র এবং কী কারণে বর্তমান সময়ের কোনও ব্যক্তি অতীত ও ভবিষ্যতে পরিবর্তন ঘটা সত্ত্বেও একই ব্যক্তি হিসেবে গণ্য হবে, এ সংক্রান্ত প্রশ্নাবলী।
ব্যক্তির বহুবচন "ব্যক্তিবর্গ" প্রায়শই দার্শনিক ও আইনি রচনায় ব্যবহৃত হয়।
আরও দেখুন
• প্রাণীমুক্তি
• প্রাণী অধিকার
• নৃবিজ্ঞান
• মানব ব্যক্তিসত্তার সূচনা
• সত্তা
• হ্রাসপ্রাপ্ত সামর্থ্য
• নৈতিক চরিত্র
• চেতনা
• কর্পোরেশনের ব্যক্তিসত্তা
• মহা-এপের ব্যক্তিসত্তা
• মানুষ
• সারবস্তু (দর্শন ও ধর্ম)
• পরিচয় (সামাজিক বিজ্ঞান)
• একক ব্যক্তি
• ইমানুয়েল কান্ট
• আইনি ব্যক্তি
• আইনি ব্যক্তিত্ব
• আইনি কল্পকাহিনী
• অ-ব্যক্তি
• ব্যক্তিবর্গ
• ব্যক্তি (ক্যাথলিক বিধান)
• ব্যক্তিত্বের মনোবিজ্ঞান
• ব্যক্তিসত্তা আন্দোলন
• ব্যক্তিকল্প
• প্রপঞ্চতত্ত্ব (দর্শন)
• কর্তা (দর্শন)
• প্রতিভূ
• মনের তত্ত্ব
• মূল্য তত্ত্ব
আগা খান ডেভেলপমেন্ট নেটওয়ার্ক
আগা খান ডেভেলপমেন্ট নেটওয়ার্ক ( একেডিএন ) হল আগা খান দ্বারা প্রতিষ্ঠিত বেসরকারি, অ-সাম্প্রদায়িক উন্নয়ন সংস্থাগুলির একটি নেটওয়ার্ক যা প্রাথমিকভাবে এশিয়া এবং আফ্রিকার দরিদ্রতম অঞ্চলগুলোতে কাজ করে। ১৯৫৭ সালে আগা খান চতুর্থ শিয়া বিশ্বাসী-মূল নিজারি ইসমাইলি মুসলিম সুপারন্যাশনাল ইউনিয়নের আধ্যাত্মিক ও প্রশাসনিক নেতা হিসাবে ৪৯ তম বংশগত ইমামের পদে মর্যাদা প্রাপ্ত হন ইসমাইল অনুসারীরা সংখ্যায় আনুমানিক ২৫-৩০ মিলিয়ন (বিশ্বের শিয়া মুসলিম জনসংখ্যার প্রায় ২০%) বিশ্বাসী নিয়ে গঠিত।
স্বাস্থ্য, শিক্ষা, সংস্কৃতি, গ্রামীণ উন্নয়ন, প্রতিষ্ঠান নির্মাণ এবং অর্থনৈতিক উন্নয়নের প্রচারের উপর নেটওয়ার্কটি মনোনিবেশ করে। একেডিএন এর লক্ষ্য তাদের বিশ্বাস, উৎস বা লিঙ্গ নির্বিশেষে দরিদ্রদের জীবনযাত্রার অবস্থা এবং সুযোগের উন্নতি করা। অলাভজনক কার্যকলাপের জন্য এর বার্ষিক বাজেট প্রায় ৯৫০ মিলিয়ন মার্কিন ডলার – যা প্রধানত আফ্রিকা, এশিয়া এবং মধ্যপ্রাচ্যে। একেডিএন বিশ্বের ৩০টি দেশে কাজ করে এবং এটি প্রায় ৯৬,০০০ বেতনভুক্ত কর্মী নিয়োগ করে যার বেশিরভাগই উন্নয়নশীল দেশ থেকে এসেছে। সংস্থাগুলো ধর্মনিরপেক্ষ হলেও, তারা ইসলামিক নৈতিকতা দ্বারা পরিচালিত হয়, যা বিশ্বাস এবং সমাজে সেতুবন্ধন তৈরি করে।
একেডিএন সংস্থাগুলি
একেডিএন-এর সংস্থাগুলি বৈশ্বিক দারিদ্র্য দূরীকরণের দিকে কাজ করে; বহুত্ববাদের প্রচার ও বাস্তবায়ন; নারীর মর্যাদার উন্নতি; এবং ইসলামী শিল্প ও স্থাপত্যের সম্মান। সম্মিলিতভাবে তারা ইসমাইলিদের জীবনযাত্রার উন্নতির দিকে মনোনিবেশ করে বিশ্বজুড়ে উন্নয়ন সংস্থাগুলির নেতৃত্ব দিচ্ছে। আগা খানের ধর্মনিরপেক্ষ উন্নয়ন প্রতিষ্ঠান - যেমন একেডিএন এবং একেআরএসপি - সারা বিশ্বে টেকসই উন্নয়নের জন্য পরিষেবা এবং দিকনির্দেশনা প্রদান করে।
আগা খান ফান্ড ফর ইকোনমিক ডেভেলপমেন্ট এর সহযোগীদের সাথে, পর্যটন প্রচার পরিষেবা, শিল্প প্রচার পরিষেবা এবং আগা খান এজেন্সি ফর মাইক্রোফাইনান্স, উন্নয়ন প্রক্রিয়ায় বেসরকারি খাতের উদ্যোগকে সমর্থন করে উন্নয়নশীল দেশগুলিতে বেসরকারী খাতের ভূমিকা জোরদার করতে চায়। তহবিল এবং ফাউন্ডেশন সরকারী নীতিগুলিকেও উত্সাহিত করে যা আগা খান প্রথমে অনুকূল আইনসভা এবং রাজস্ব কাঠামোর একটি সক্ষম পরিবেশকে উত্সাহিত করে।
সংস্থাগুলির সাধারণ লক্ষ্য হল দরিদ্রদের আত্মনির্ভরশীলতার একটি স্তর অর্জনে সহায়তা করা যাতে তারা তাদের নিজস্ব জীবিকার পরিকল্পনা করতে সক্ষম হয় এবং নিজেদের চেয়েও বেশি দরিদ্রদের সাহায্য করতে পারে। তাদের ম্যান্ডেট অনুসরণ করার জন্য, একেডিএন-এর প্রতিষ্ঠানগুলি স্বেচ্ছাসেবকদের পাশাপাশি পারিশ্রমিকপ্রাপ্ত পেশাদারদের উপর নির্ভর করে।
একেডিএন সিভিল সোসাইটি প্রোগ্রামের সাথে সুশীল সমাজের উপর দৃষ্টি নিবদ্ধ করে। অংশীদার ফাউন্ডেশনের সহায়তায় বিশ্বব্যাংক দ্বারা স্পনসর করা হয় বেশ কয়েকটি সংস্থা।
আগা খান ট্রাস্ট ফর কালচার ইমামতের সাংস্কৃতিক কার্যক্রমের সমন্বয় করে। এর কর্মসূচির মধ্যে রয়েছে স্থাপত্যের জন্য আগা খান পুরস্কার, আগা খান ঐতিহাসিক শহর কর্মসূচি, এবং শিক্ষা ও সংস্কৃতি কর্মসূচি। ট্রাস্টটি হার্ভার্ড ইউনিভার্সিটি এবং মার্কিন যুক্তরাষ্ট্রের ম্যাসাচুসেটস ইনস্টিটিউট অফ টেকনোলজিতে ইসলামিক আর্কিটেকচারের জন্য আগা খান প্রোগ্রামের জন্য আর্থিক সহায়তা প্রদান করে এবং স্থাপত্যের জন্য পুরস্কারের সাথে সাংস্কৃতিক উন্নয়ন ও সংরক্ষণে সহায়তা করে, আগা খান ট্রাস্ট ফর কালচার (একেটিসি), ঐতিহাসিক শহর, জাদুঘর ও প্রদর্শনী, ইসলামিক স্থাপত্য, সঙ্গীত।
আগা খান ফান্ড ফর ইকোনমিক ডেভেলপমেন্ট (একেএফইডি), আগা খান এজেন্সি ফর মাইক্রোফিন্যান্স (একেএএম), ফিনান্সিয়াল সার্ভিসেস, ইন্ডাস্ট্রিয়াল প্রমোশন, ট্যুরিজম প্রমোশন, মিডিয়া, এভিয়েশন সার্ভিসেস হল অর্থনৈতিক উন্নয়নের জন্য দেওয়া কিছু সংস্থা এবং প্রোগ্রাম।
শিক্ষার ক্ষেত্রে একেডিএন-এর রয়েছে আগা খান এডুকেশন সার্ভিসেস (একেইএস), আগা খান ইউনিভার্সিটি (একেইউ), আগা খান একাডেমি (একেএ) এবং ইউনিভার্সিটি অফ সেন্ট্রাল এশিয়া (ইউসিএ)।
গ্রামীণ উন্নয়ন
গিলগিট-বালতিস্তান, পাকিস্তানে, আগা খান ফাউন্ডেশন সমগ্র গ্রাম বা গ্রামের সংগ্রহকে তাদের জীবনযাত্রার মান উন্নত করতে সাহায্য করার জন্য একটি কেন্দ্রীয় ভূমিকা পালন করে।
আগা খান ফাউন্ডেশন (একেএফ) বেশ কিছু সুবিধাবঞ্চিত পূর্ব আফ্রিকান সম্প্রদায়ের শিক্ষা ও খাদ্য ঘাটতি প্রশমিত করতে সাহায্য করার চেষ্টা করছে। একেএফ কেনিয়া এবং তানজানিয়ার গ্রামীণ অঞ্চলের সংস্থাগুলির সাথে তাদের অর্থনৈতিক সক্ষমতা বাড়াতে অংশীদারিত্ব করেছে। কেনিয়ার প্রোগ্রামগুলি স্কুল এবং হাসপাতালের জন্য জলের পাইপ সহ জলের অ্যাক্সেসযোগ্যতা বাড়াতে সাহায্য করার জন্য ১২০টিরও বেশি বাঁধ এবং ছোট খামার জলাধার তৈরি করেছে৷ তানজানিয়ার প্রোগ্রামগুলি কৃষকদের তাদের কঠোর এবং অপ্রত্যাশিত জলবায়ুতে টেকসই কৃষি অনুশীলনের বিষয়ে প্রশিক্ষণ দিতে সহায়তা করার উপর দৃষ্টি নিবদ্ধ করেছে। এই প্রোগ্রামগুলির মাধ্যমে একেএফ উভয় দেশের মধ্যে অবহেলিত গ্রামীণ অঞ্চলের জন্য কৃষি ফলন এবং আয় বৃদ্ধির আশা করে।.
দীর্ঘমেয়াদী অঙ্গীকার
একেডিএন এজেন্সিগুলি যে ক্ষেত্রগুলিতে কাজ করে সেগুলির জন্য একটি দীর্ঘমেয়াদী প্রতিশ্রুতি দেয়, এই দর্শন দ্বারা পরিচালিত যে একটি মানবিক, টেকসই পরিবেশ অবশ্যই মানুষের নিজের পছন্দগুলিকে প্রতিফলিত করবে যে তারা কীভাবে জীবনযাপন করে এবং তাদের সম্ভাবনার উন্নতি করতে চায়৷
একেডিএন প্রতিষ্ঠানগুলি বিশ্বের প্রধান জাতীয় এবং আন্তর্জাতিক সাহায্য এবং উন্নয়ন সংস্থাগুলির সাথে ঘনিষ্ঠ অংশীদারিত্বে কাজ করে। একেডিএন নিজেই ইসমাইলি ইমামতের নেতৃত্বে সংস্থা, প্রতিষ্ঠান এবং প্রোগ্রামগুলির একটি স্বাধীন স্ব-শাসিত ব্যবস্থা। তাদের সহায়তার অন্যতম উৎস হল ইসমাইলী সম্প্রদায় যার পরোপকারীতা, স্বেচ্ছাসেবা এবং আত্মনির্ভরতার ঐতিহ্য এবং বংশগত ইমাম ও ইমামতি সম্পদের নেতৃত্ব ও উপাদানের আন্ডাররাইটিং।
একেডিএন এর দর্শন
আগা খান ডেভেলপমেন্ট নেটওয়ার্কের দায়িত্ব হল সবচেয়ে দুর্বলদের জীবনযাত্রার মান উন্নত করা। এই আদেশটি স্বাস্থ্যসেবা, শিক্ষা এবং অর্থনীতির ক্ষেত্রে সহায়তা প্রদানের জন্য ৩৫টিরও বেশি অনুন্নত দেশে সক্রিয় একেডিএন প্রতিষ্ঠানের নেটওয়ার্ককে গাইড করে। এটি করে, তারা সুবিধাবঞ্চিত মানুষের জন্য আশার প্রতীক হয়ে উঠতে চেষ্টা করে।
আগা খান ডেভেলপমেন্ট নেটওয়ার্ক (একেডিএন) এর কার্যাবলী এবং দর্শন তুলে ধরা যায়,
অংশীদার
AKDN উদ্ভাবনী উন্নয়ন প্রকল্পের নকশা, বাস্তবায়ন এবং অর্থায়নে সমমনা প্রতিষ্ঠানের সাথে অংশীদারিত্ব করে। অংশীদারদের মধ্যে অনেক দেশের সরকার অন্তর্ভুক্ত ছিল: আফগানিস্তান, অস্ট্রেলিয়া, কানাডা, কোট ডি'আইভরি, চেক প্রজাতন্ত্র, ডেনমার্ক, গণতান্ত্রিক কঙ্গো প্রজাতন্ত্র, মিশর, ইউরোপে, ফিনল্যান্ড, ফ্রান্স, জার্মানি, গ্রীস, ভারত, জাপান, কেনিয়া, কাজাখস্তান, কিরগিজ প্রজাতন্ত্র, মালয়েশিয়া, মালি, মোজাম্বিক, নেদারল্যান্ডস, নিউজিল্যান্ড, নরওয়ে, পাকিস্তান, পর্তুগাল, স্পেন, সুইডেন, সুইজারল্যান্ড, সিরিয়া, তাজিকিস্তান, তানজানিয়া, জানজিবার, উগান্ডা, যুক্তরাজ্য এবং মার্কিন যুক্তরাষ্ট্রের অনেক সরকারি সংস্থা।
একেডিএন হল প্রথম গ্লোবাল অ্যালায়েন্স ফাউন্ডিং পার্টনারদের মধ্যে একজন, যারা আর্থশট পুরস্কারের জন্য অর্থায়ন করবে, ২০২০ সালের অক্টোবরে প্রিন্স উইলিয়াম স্যার ডেভিড অ্যাটেনবারোর সাথে রয়্যাল ফাউন্ডেশনের মাধ্যমে অংশীদারিত্বে চালু করেছিলেন। ২০২১ এবং ২০৩০এর মধ্যে, বিশ্বব্যাপী পরিবেশগত সমস্যার সমাধান সনাক্তকারী প্রাপকদের বার্ষিক ১ মিলিয়ন ইউরোর পাঁচটি পুরস্কার প্রদান করা হবে।
খাতিজা রহমান
খাতিজা রহমান (கதீஜா ரகுமான்; জন্ম ২৯শে ডিসেম্বর ১৯৯৫) একজন ভারতীয় গায়িকা, সংগীতশিল্পী, সক্রিয়কর্মী ও জনহিতৈষী।     তাঁর পিতা এ. আর. রহমানের সংগীত নির্দেশনায় ২০১০ সালে মুক্তিপ্রাপ্ত বৈজ্ঞানিক কল্পকাহিনীভিত্তিক চলচ্চিত্র এন্থিরানের শিরোনামগীতিটি এস. পি. বালসুব্রহ্মণ্যমের মতো কিংবদন্তি গায়কের সঙ্গে তামিল, তেলুগু ও হিন্দিতে গাওয়ার মধ্য দিয়ে নেপথ্য গায়িকা হিসেবে তার অভিষেক ঘটে।
২০১৪–১৫ বাংলাদেশ প্রিমিয়ার লিগ (ফুটবল)
২০১৫ বাংলাদেশ প্রিমিয়ার লিগ (পৃষ্ঠপোষকতার কারণে সাধারণভাবে মান্যবর বাংলাদেশ প্রিমিয়ার লিগ নামে পরিচিত) ২০০৭ সালে শুরু হওয়া বাংলাদেশ প্রিমিয়ার লিগ ফুটবলের ৮ম আসর।
অংশগ্রহনকারী দলসমূহ
গত আসর থেকে আরামবাগ ক্রীড়া সংঘের অবনমন হয় এবং চ্যাম্পিয়নশিপ লিগ থেকে ফরাশগঞ্জ ও রহমতগঞ্জ উঠে আসে। গত আসরের চ্যাম্পিয়ন ছিলো শেখ জামাল ধানমন্ডি ক্লাব।
ফলাফল
এই আসরে শেখ জামাল ধানমন্ডি ক্লাব বিজয়ী হয় এবং ফরাশগঞ্জ এসসির অবনমন ঘটে।
শীর্ষ গোলদাতা
উৎস:ফিফা
জুন জ্যাকব্স
জুন রুথ জ্যাকব্স (জুন ১৯৩০ - ২২ জুলাই ২০১৮) ছিলেন একজন ব্রিটিশ শান্তি আন্দোলনকর্মী এবং আন্তর্জাতিক ইহুদি নারী পরিষদের প্রাক্তন সভাপতি।
তিনি ১৯৩০ সালে লিলি এবং লুই কলার দম্পতির ঘরে জন্মগ্রহণ করেছিলেন। তিনি যুক্তরাষ্ট্রে (যুদ্ধকালীন নির্বাসন হিসাবে) এবং তারপরে ওয়েস্টনবার্ট স্কুলে পড়াশোনা করেছিলেন । ১৯৫০ সালে লন্ডনে র ইস্ট এন্ডের একটি যুবসঙ্ঘে বাসিল জ্যাকবের সাথে তার দেখা হয়েছিল এবং তিনি তাকে বিয়ে করেছিলেন। তারা উভয়েই সঙ্ঘের স্বেচ্ছাসেবক ছিলেন। তাদের তিনটি সন্তান রয়েছে।
১৯৭১ সালে, ইহুদি মহিলা সমিতির চেয়ারম্যান হিসাবে জ্যাকবস একটি শ্রমিক-শিবিরে দশ বছরের কারাদণ্ডে ভুগছেন এমন একজন অসুস্থ ইহুদি নারীর দুর্দশার দিকে দৃষ্টি আকর্ষণ করার জন্য লন্ডনে সোভিয়েত দূতাবাসের বাইরে ২৪ ঘণ্টা অনশন করেছিলেন। ওই নারীর বিরুদ্ধে ছিনতাইয়ের চেষ্টার অভিযোগ ছিল। ১৯৭৩ সালে তার স্বামীর মৃত্যুর পরে তিনি পুরোদমে প্রচারকাজে জড়িত হয়েছিলেন।
জুন রুথ জ্যাকবস ২০০৯ সালে ব্রিটিশ রানির জন্মদিনের সম্মাননায় কমান্ডার অব দ্য অর্ডার অব দ্য ব্রিটিশ এম্পায়ার (সিবিই) নিযুক্ত হয়েছিলেন। তিনি লন্ডনের কেন্টিশ টাউনে বাস করতেন। ২০১৮ সালের ২২ জুলাইয়ে ৮৮ বছর বয়সে স্ট্রোকে আক্রান্ত হয়ে তিনি মৃত্যুবরণ করেছিলেন।
চক্রাকার সড়ক (কাঠমান্ডু)
কাঠমান্ডু রিং রোড (काठमाडौं चक्रपथ) হল নেপালের আট লেনের একটি মহাসড়ক যা কাটমুন্ডু ও ললিতপুর শহরগুলোকে প্রদক্ষিণ করেছে। সড়কটির মোট দৈর্ঘ্য ২৮ কিলোমিটার বা ১৭ মাইল। এটি ৬২ মিটার চওড়া (কেন্দ্রের লাইনের পাশে ৩১ মিটার)।
ইতিহাস
২০১৮ সালে নেপাল সরকার চীন সরকারের সহযোগিতায় ৯.৫ কিলোমিটারের (৫.৯ মাইল) একটি অংশ আট লেনে উন্নীত করার কাজ করেছিল। ২০১৮ সালে কালানকিতে ট্রাফিক জ্যাম সমস্যার জন্য প্রথম আন্ডারপাস নির্মাণ করে। ২০১৯ সালে নেপালের কাটমুন্ডুতে অনুষ্ঠিত দক্ষিণ এশীয় গেমসের সাইক্লিং ইভেন্টের জন্য এ সড়কটি ক্রীড়া মাঠ হিসেবে ব্যবহার হয়েছিল।
শ্রেণীহীন সমাজ
কার্ল মার্কস তার পুঁজি কিতাবে শ্রেণীহীন সমাজ প্রতিষ্ঠার বর্ণনা দিয়েছেন, যে সমাজে কোনো উচ্চ নীচ ভাব থাকবেনা,সেইটা হবে বৈজ্ঞানিক সমাজ, পুঁজিপতি আর শোষিতের মধ্যে দ্বন্দ্ব হবে। পরিণত হবে এই সমাজ। এই সমাজের বৈশিষ্ট হচ্ছে ক. কোনো শ্ৰেণী থাকবে না। খ. পুঁজিপতির পতন হবে। গ. রাষ্ট্ৰহীন সমাজ ব্যবস্থা। ঘ. শোষণহীন সমাজ।
মার্কসবাদী তত্ত্বের মধ্যে, আদিম সাম্যবাদী সমাজে, আদিম কমিউনিজম শ্রেণীহীন ছিল। প্রত্যেকেরই মৌলিক অর্থে সমষ্টিগতভাবে গোষ্ঠীর একজন সদস্য হিসেবে থাকতেন এবং উৎপাদনের আদিম উপায়ের বিভিন্ন কার্যকরী কার্যসম্পাদনের ক্ষেত্রে সমান ছিলেন, স্তরবিন্যাস করা যাই হোক না কেন। কৃষি পরিবর্তনের সাথে, একটি উদ্বৃত্ত দ্রব্য তৈরির সম্ভাবনা বাড়ায়, যেমন উৎপাদনশীল শক্তির বিকাশের পথে, মানুষের প্রয়োজনীয় চাহিদা পূরণের জন্য প্রয়োজনীয় কিছুর চেয়ে আরো উৎপাদন করা শুরু হয়। মার্কসবাদের মতে, এই প্রক্রিয়া একটি শ্রেণি সমাজের বিকাশের জন্যও পথ তৈরি করেছে, কারণ উদ্বৃত্ত দ্রব্যগুলো শাসক শ্রেণী যারা উৎপাদনের সাথে জড়িত নয় তাদেরকে পুষ্ট করার জন্য ব্যবহার করা গেছে।
২০১৩ অস্ট্রেলিয়া ক্রিকেট দলের ইংল্যান্ড সফর
অস্ট্রেলিয়া জাতীয় ক্রিকেট দল জুন থেকে সেপ্টেম্বর, ২০১৩ সাল পর্যন্ত ইংল্যান্ড সফর করে। সফরে দলটি পাঁচটি টেস্ট ম্যাচ, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলায় ইংল্যান্ড দলের মুখোমুখি হয়। তন্মধ্যে টেস্ট সিরিজটি ২০১৩ সালের অ্যাশেজ সিরিজ নামে অভিহিত হয়েছে।
দলের সদস্য
† পরবর্তীতে যোগ দেয়া হয়।
আইসিসি চ্যাম্পিয়ন্স ট্রফি
২০১৩ সালের আইসিসি চ্যাম্পিয়ন্স ট্রফি প্রতিযোগিতায় অংশগ্রহণের মাধ্যমে অস্ট্রেলিয়ার সফর শুরু হয়। এ গ্রুপে দলটি ইংল্যান্ড, নিউজিল্যান্ড এবং শ্রীলঙ্কা দলের সাথে ছিল। কিন্তু দলটি ইংল্যান্ড ও শ্রীলঙ্কার কাছে পরাভূত হয় এবং নিউজিল্যান্ডের সাথে বৃষ্টিবিঘ্নিত খেলায় পরিত্যক্ত হওয়ায় এক পয়েন্ট অর্জন করে। এরফলে অস্ট্রেলিয়া গ্রুপ-এ’র সর্বনিম্ন স্থানে অবস্থান করে ও প্রতিযোগিতা থেকে বিদায় নেয়।
কুনাহান্ধু
কুনাহান্ধু ( দিভেহি : ކުނަހަންދޫ) লামু প্রবালপ্রাচীরের একটি জন অধ্যুষিত দ্বীপ।
ভূগোল
দেশের রাজধানী মালে থেকে দ্বীপটি  দক্ষিণে অবস্থিত।
তৌফুজাত খাবারসমূহের তালিকা
এটি তৌফুজাত খাবারসমূহের একটি তালিকা। তৌফু, যাকে শিমের দইও বলা হয়। সয়াদুধকে জমাট বাঁধিয়ে তৈরি দইকে নরম সাদা ব্লকের মধ্যে ভরে এটি তৈরি করা হয়। এটি পূর্ব এশীয় এবং দক্ষিণ-পূর্ব এশীয় অনেক দেশের রন্ধনশৈলীর একটি উপাদান।
মাউরি উইকিপিডিয়া
বহিঃসংযোগ
মাউরি উইকিপিডিয়া
ফর সামা (২০১৯)
ব্রিটিশ একাডেমি অব ফিল্ম অ্যান্ড টেলিভিশন আর্টস পুরষ্কারে চার বিভাগে মনোনীত হয়েছিল। এটিকে এখন পর্যন্ত সর্বাধিক মনোনীত ডকুমেন্টারি হিসাবে মনে করা হচ্ছে।এটি ৯২তম একাডেমি পুরস্কার শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কার এর জন্য মনোনীত হয়েছিল।
গল্প
ফিল্মটিতে আলেপ্পোর যুদ্ধের আগে এবং এর আগে সিরিয়ার আলেপ্পোয় পাঁচ বছরের মধ্যে ওয়াদ আল-কাতাবের জীবন দেখানো হয়েছিল। আলেপ্পো বিশ্ববিদ্যালয়ের এক ১৮ বছর বয়সী মার্কেটিং এর শিক্ষার্থী যখন ২০১১ সালে এই বিদ্রোহ শুরু হয়েছিল,সে হামজা কাতাব প্রেমে পড়েছিল, এবং বিয়ে করেন তার প্রথম মেয়ে সামাকে জন্ম দেয়।এবং সিরিয়া গৃহযুদ্ধ শুরু হলে প্রতিটা মূহর্তে ভিডিও ধারণ করে তার স্বামী ডাক্তার হওয়ার সুবাধে তিনি একাধিক হাসপাতাল এর চিত্র ধারণ করেন।
পুরস্কার ও মনোনায়ন
ফর সামা ডিসেম্বর ২০১৯ সালে ব্রিটিশ ইন্ডিপিন্ডেট চলচ্চিত্র পুরষ্কারে একাধিক পুরস্কার জিতেছে যার মধ্যে রয়েছে: সেরা ব্রিটিশ স্বাধীন চলচ্চিত্র, সেরা ডকুমেন্টারি, সেরা পরিচালক এবং সেরা সম্পাদনা।
২০১৯ কান চলচ্চিত্র উৎসব শ্রেষ্ঠ প্রমাণ্যচিত্র পুরস্কার পেয়েছি। ৯২তম একাডেমি পুরস্কার শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কার এর জন্য মনোনীত হয়েছিল।
ওসমানী আন্তর্জাতিক বিমানবন্দর
থাম্ব|277x277পিক্সেল|ওসমানী আন্তর্জাতিক বিমানবন্দরের সম্মুখভাগ ওসমানী আন্তর্জাতিক বিমানবন্দর বাংলাদেশের একটি অন্যতম প্রধান এবং  তৃতীয় বৃহত্তম আন্তর্জাতিক বিমানবন্দর। এটি দেশের উত্তর-পূর্ব কোণের বিভাগীয় শহর সিলেটে অবস্থিত। এটি মূল সিলেট শহর হতে উত্তর-পুর্ব দিকে ৫ মাইল (৮ কি.মি.) দূরে বড়শাল এলাকায় অবস্থিত। বিমানবন্দরটি বাংলাদেশ বেসামরিক বিমান চলাচল কর্তৃপক্ষ দ্বারা পরিচালিত হয় ও বাংলাদেশের জাতীয় এয়ারলাইন বিমান বাংলাদেশ এয়ারলাইন্স-এর জন্যও ব্যবহৃত হয়। বেসরকারি বিমান সংস্থা নভোএয়ার, এয়ার অ্যাস্ট্রা এবং ইউএস-বাংলা এয়ারলাইন্স সিলেট থেকে ঢাকায় অভ্যন্তরীণ ফ্লাইট পরিচালনা করে। বিমানবন্দর ব্যবহার করা যাত্রীদের অধিকাংশই প্রবাসী বাংলাদেশী এবং যুক্তরাজ্য বসবাস করা সিলেট বিভাগ-এর লোকজনের বংশধর।
ইতিহাস
ওসমানী আন্তর্জাতিক বিমানবন্দর বাংলাদেশের তৃতীয় বৃহত্তম ও বাংলাদেশের তিনটি আন্তর্জাতিক বিমানবন্দরের একটি। এটি ১৯৭১ সালের স্বাধীনতা যুদ্ধের মহানায়ক জেনারেল ওসমানীর নামানুসারে নামকরণ করা হয়। তারপূর্বে এটির নাম ছিল সিলেট বিমানবন্দর। ওসমানী আন্তর্জাতিক বিমানবন্দর থেকে লন্ডন যুক্তরাজ্য ও দুবাইসহ বিভিন্ন দেশের সাথে সরাসরি বিমান চলাচল করে। তাছাড়াও দেশের অভ্যন্তরে ঢাকা - সিলেট, সিলেট-চট্টগ্রাম ইত্যাদি রুটেও বিমান চলাচল করে থাকে। খুব সাম্প্রতিক সিলেট- শিলচর ও সিলেট- কক্সবাজার রুটেও বিমান চলাচলের কথা রয়েছে।
বিমান এবং গন্তব্যস্থল
বিমান বাংলাদেশ এয়ারলাইন্স আবুধাবি, দোহা, দুবাই, লন্ডনের হিথ্রো ও জেদ্দা থেকে সিলেটে নিয়মিত ফ্লাইট পরিচালনা করে। এছাড়া অন্যান্য বেসরকারি বিমান সংস্থা অভ্যন্তরীণ ফ্লাইট পরিচালনা করে।
দ্রব্য (জৈনধর্ম)
দ্রব্য (द्रव्य) বলতে পদার্থ বা সত্তাকে বোঝায়। জৈন দর্শন অনুসারে, মহাবিশ্ব ছয়টি শাশ্বত পদার্থের সমন্বয়ে গঠিত: সংবেদনশীল প্রাণী বা আত্মা (জীব), অসংবেদনশীল পদার্থ (পুদ্গল), গতির নীতি (ধর্ম), বিশ্রামের নীতি (অধর্ম), স্থান (আকাশ) এবং সময় (কাল)। শেষের পাঁচটি অজীব হিসাবে একত্রিত হয়। সংস্কৃত ব্যুৎপত্তি অনুসারে, দ্রব্য মানে পদার্থ বা সত্তা, তবে এর অর্থ বাস্তব বা মৌলিক বিভাগও হতে পারে।
জৈন দার্শনিকরা পদার্থকে দেহ বা জিনিস থেকে আলাদা করেন, পূর্বেরটিকে সরল উপাদান বা বাস্তবতা হিসাবে ঘোষণা করে এবং পরবর্তীটিকে এক বা একাধিক পদার্থ বা পরমাণুর যৌগ হিসাবে ঘোষণা করে। তারা দাবি করে যে দেহ বা জিনিসের আংশিক বা সম্পূর্ণ ধ্বংস হতে পারে, কিন্তু কোন দ্রব্য কখনও ধ্বংস হতে পারে না।
মারসে রোডোরেডা
মারসে রোডোরেডা ই গার্গি  (১০ই অক্টোবর ১৯০৮ – ১৩ই এপ্রিল ১৯৮৩) একজন কাতালান ভাষার স্প্যানিশ উপন্যাসবিদ।
তাকে যুদ্ধিপূর্ব সময়ের সবচেয়ে গুরুত্বপূর্ণ উপন্যাসবিদ বলা হয়। তার উপন্যাস লা প্লাসা দেল ডায়ামন্ট (হীরকবর্গ) (১৯৬২), যাকে দ্য টাইম অফ ডাভস নামে অনুবাদ করা হয়েছে, তাকে কাতালান ভাষার সবচেয়ে প্রশংসিত উপন্যাস ধরা হয় এবং প্রকাশের পর থেকে প্রায় ৩০টি ভাষায় উপন্যাসটি অনূদিত হয়। একে স্প্যানিশ গৃহযুদ্ধ পরবর্তী শ্রেষ্ঠ উপন্যাসগুলোর মধ্যে একটি হিসেবে ধরা হয়।
জীবনী
তিনি ৩৪০, ক্যারিয়ার দ্য বালমেস, বার্সেলোনাতে ১৯০৮ সালে জন্মগ্রহণ করেন। তার পিতামাতা হলেন তেরেসার এন্ড্রু রোডোরেডা এবং মেয়ারসম-এর মন্টসেরাট গার্গী। ১৯২৮ সালে মাত্র ২০ বছর বয়সে তিনি জোয়ান গার্গীকে বিয়ে করেন যিনি তার চেয়ে প্রায় চৌদ্দ বছরের বড় ছিলেন এবং ১৯২৯ সালে তিনি তার একমাত্র সন্তান জোর্ডিকে লাভ করেন। তার অসুখী বিবাহ থেকে মুক্তিপ্রাপ্ত হয়ে তিনি বিভিন্ন ম্যাগাজিনে ছোটগল্প লেখার মাধ্যমে তার কর্মজীবন শুরু করেন। তিনি বিভিন্ন মনস্তাত্ত্বিক বই লেখেন। তন্মধ্যে অলোমা (যা ক্রেক্সেলাস পুরস্কার লাভ করে) উল্লেখযোগ্য; তবে এর সাফল্যের পরও রোডোরেডা ঠিক করেন উপন্যাসটি কয়েক বছর পর আবারও প্রকাশ করেন কারণ তিনি বইটির বইটির ব্যাপারে এবং তার তখনকার জীবন ও কাজ সম্পর্কে সম্পূর্ণ সন্তুষ্ট ছিলেন না।
স্প্যানিশ গৃহযুদ্ধ শুরু হবার পর তিনি স্বশাসিত কাতালোনিয়ার সরকার-এর পক্ষে কাজ করেন।
তিনি ফ্রান্স এবং এরপর সুইজারল্যান্ডে বসবাস শুরু করেন এবং ১৯৫৭ সালে ২২টি ছোটগল্প বইয়ের মাধ্যমে তার দীর্ঘদিনের নীরবতা ভাঙেন। বইটি ভিক্টর কাতালা পুরস্কার লাভ করেন। ক্যামেলা স্ট্রীট (১৯৬৬) অনেক পুরস্কার লাভ করেন। ১৯৭০ সালের দিকে তিনি কাতালোনিয়ার রোমানিয়া দ্য লাঁ সিলভায় ফিরে আসেন এবং মিরাল ট্রেনকাট (ভাঙা আয়না) উপন্যাসের কাজ শেষ করেন (১৯৭৪)
তার অন্যান্য কাজের মধ্যে ভিয়েটগেস ই ফ্লোরস (ভ্রমণ ও ফুল) এবং কুয়েন্টা, কুয়েন্টা কুয়েরা (আর কত যুদ্ধ) (১৯৮০) রচনা করেন যা একই বছর প্রেমি ডি' ওনর দ্য লেস লিয়েট্রেস কাতালানস পুরস্কার লাভ করে। তার জীবনের শেষ দিকে তিনি তার চিরাচরিত মানসিক ব্যাপার ভিত্তিক রচনাকেই আরো উন্নীত করেন যা তার বিষয়কে আরো রহস্যপূর্ণ আকারে চিহ্নর মাধ্যমে সাদৃশ্য অঙ্কন করে।
১৯৯৮ সালে একটি সাহিত্য পুরস্কার তার নামানুসারে রাখা হয়ঃ ছোটগল্প ও আখ্যানের জন্য দ্য মারসে রোডোরেডা পুরস্কার (the Mercè Rodoreda prize for short stories and narratives)
তাঁজে কাতালান ভাষার লেখকদের প্রতিষ্ঠানের (এসোসিয়েশন ডি'এসক্রিপ্টরস এন লিয়েঙ্গা কাতালানা) সম্মানসূচক সদস্য করা হয়। প্লাৎজা ডি'আরো পাঠাগারটি তার নামাঙ্কিত।
তিনি জিরোনাতে যকৃত ক্যান্সার আক্রান্ত হয়ে মারা যান এবং রোমানিয়ার কবরস্থানে চিরনিদ্রায় শায়িত হন।
ভূনবীর ইউনিয়ন
ভূনবির ইউনিয়ন বাংলাদেশের সিলেট বিভাগের মৌলভীবাজার জেলার শ্রীমঙ্গল উপজেলার একটি ইউনিয়ন।
শিক্ষার হার ও শিক্ষা প্রতিষ্ঠান
শিক্ষার হার :
'''শিক্ষা প্রতিষ্ঠানঃ ভুনবীর দশরথ উচ্চ বিদ্যালয় এন্ড কলেজ। '''সাতগাঁও সামাদিয়া আলিয়া মাদ্রাসা। '''উপাধ্যক্ষ আব্দুস শহীদ কলেজ মতিগঞ্জ।
জনপ্রতিনিধি
বর্তমান চেয়ারম্যান-
ব্রক লেজনার
ব্রক এডোয়ার্ড লেজনার  (জন্ম ১২ জুলাই ১৯৭৭ ) একজন আমেরিকান পেশাদার কুস্তিগীর এবং পূর্বে  অপেশাদার কুস্তিগীর, পেশাদার আমেরিকান ফুটবল খেলোয়াড়, এবং মিশ্র মার্শাল শিল্পী, বর্তমানে সে   ডাব্লিউডাব্লিউই এর ডাব্লিউডাব্লিউই র ব্রান্ডের সাথে চুক্তিবদ্ধ আছেন। লেজনার  ৪ বার  ডাব্লিউডাব্লিউই  (ওয়ার্ল্ড হেভি অয়েট ) চ্যাম্পিয়ন হয়েছেন,পূর্বে   ইউ এফ সি ওয়ার্ল্ড হেভিওয়েট ছিলেন, এবং  এনসিএএ বিভাগে কলেজিয়েট  হেভিওয়েট চ্যাম্পিয়ান হন। ,
বিসমার্ক স্টেট কলেজএ তার অপেশাদার  কুস্তি জীবনের সাফল্যের পর মিনেসোটা বিশ্ববিদ্যালয় এ যোগ দান করেন ,সেখানে  (১০৬ টা ম্যাচ জিতেন এবং ৫টা ম্যাচ হারেন), এরপর ২০০০ সালে লেজনার ডাব্লিউডাব্লিউই এর সাথে চুক্তিবদ্ধ হন। সে   ওহাইয়ো ভ্যালি রেসলিং (ওভিডাব্লিউ) উন্নয়ন প্রোমোশনাল এড এ সাক্ষর করেন, সেখানে তিনি তিনবার  ওভিডাব্লিউ সাউদার্ন ট্যাগ টিম চ্যাম্পিয়ন হন ,ট্যাগ টিম পার্টনার ছিলেন  শেলটন বেঞ্জামিন। ২০০২ সালে ডাব্লিউডাব্লিউই-এ অভিষেক হয় লেজনারের। লেজনার ডাব্লিউডাব্লিউই-এ অভিষেকের ৫ মাসের মধ্যে ২৫ বছর, ৪৪ দিন বয়সে ডাব্লিউডাব্লিউই চ্যাম্পিয়নশিপ জয় করে।
প্রথম জীবন
ব্রক লেজনার ওয়েবস্টের, দক্ষিণ ডেকোটা,-এ ১৯৭৭ সালের ১২-ই জুন জন্মগ্রহণ করেন।. তিনি তার মা-বাবা স্টেফানি এবং রিচার্ড লেজনার লালন-পালনে বড় হন। তিনি জার্মান বংশদ্ভুত। তার দুই বড় ভাই ট্রয় এবং চাদ, এবং ব্র্যান্ডি নামে একটি ছোট বোন আছে।
মুন্সিবাজার ইউনিয়ন
মুন্সিবাজার ইউনিয়ন নামে বাংলাদেশে মোট ২টি ইউনিয়ন রয়েছে। যথা:
নাদের শাহ
নাদের শাহ আফশার বা নাদের শাহ (ফার্সি:نادر شاه افشار‎; নাদের কুলি বেগ হিসেবেও পরিচিত- نادر قلی بیگ বা তাহামাস কুলি বেগ- تهماسپ قلی خان) (নভেম্বর ১৬৮৮ বা আগস্ট ৬, ১৬৯৮ – জুন ১৯, ১৭৪৭) ইরানের শাহ হিসেবে শাসন করেছেন ও তিনি ছিলেন আফছারিদ রাজবংশের প্রতিষ্ঠাতা। তার প্রখর সামরিক দক্ষতার কারণে কোন কোন ইতিহাসবিদ তাকে ইরানের নেপোলিয়ন বা  আলেকজান্ডার হিসেবে আখ্যায়িত করেছেন। নাদের শাহ তুর্কীর আফছার উপজাতীর সদস্য ছিলেন যারা প্রথম শাহ ইসমাইলের সময় থেকেই সাফাভিদ রাষ্ট্রে সামরিক রসদ সরবরাহ করতেন।
হুতাকি আফগানদের দ্বারা বিদ্রোহ শুরু হলে ইরানে অরাজক পরিস্থিতির সৃষ্টি হয় তারা পারস্যের শাহ সুলতান হুসাইনকে সহজেই ক্ষমতাচুত্য করে। উসমানীয় ও রাশিয়া উভয়েই পারস্যের বিভিন্ন অঞ্চল দখল করে নেয়। ঠিক এরকম পরিস্থিতিতে নাদের শাহ ক্ষতায় আসেন। তিনি ক্ষমতায় আসার পর পারস্যের অঞ্চলগুলোকে পুনরায় একত্রিত করেন ও সেখান থেকে দখলদারীদের উচ্ছেদ করেন। তিনি এতো ক্ষমতাবান হয়ে উঠেন যে ২০০ বছর ধরে পারস্য শাসন করা সাফাভিদ রাজবংশের শেষ শাসককে পদচুত্য করার পরিকল্পনা করেন। ১৭৩৬ সালে সাফাবিধ রাজবংশের শাসককে ক্ষমতাচুত্য করে নিজেকে ইরানের শাহ হিসেবে ঘোষণা করেন। তার অনেক সামরিক অভিযান তার সাম্রাজ্য বহুগণে বৃদ্ধি করে ও চতুর্দিকে তার সাম্রাজ্যের পরিধি বাড়তে থাকে। তিনি বর্তমান ইরান, ইরাক, আফগানিস্তান, পাকিস্তান, তাজিকিস্তান, তুর্কমেনিস্তান, উজবেকিস্তান, ভারত, জর্জিয়া, আর্মেনিয়া, আজারবাইজান, রাশিয়া, ওমান ও পারস্য উপসাগরের অঞ্চলকে তার সাম্রাজ্যের অধীনে নিয়ে আসেন কিন্তু তার সেনাবাহিনী পারস্যের অর্থনীতিতে ধ্বংস ডেকে আনে।
প্রারম্ভিক জীবন
নাদের শাহ দস্তগীর দুর্গনগরে আফছারের কেরেক্লু গোত্রে জন্মগ্রহণ করেন। তার পিতা এমাম কুলি ছিলেন একজন গবাদিপশু পালক যিনি মাঝে মাঝে উষ্ট্রচালক ও কোটম্যাকার হিসেবেও কাজ করতেন। নাদের যখন ছোট তখন তার পিতা মৃত্যুবরণ করেন। কিংবদন্তি অনুসারে নাদের ও তার মাতা উজবেক বা তুর্কী দ্বারা দাস হিসেবে কাজ শুরু করেন কিন্তু নাদের পালাতে সক্ষম হন। তিনি এরপর একটি সৈন্যবাহিনীতে যোগদান করেন ও পরবর্তীকালে এর প্রধান হয়ে উঠেন। আফছার উপজাতীয় গোত্রের সর্দারের পৃষ্ঠপোষকতায় তার পদমর্যাদা বাড়তে শুরু করে ও তিনি ক্ষমতাশালী সামরিক ব্যক্তিত্ত্বে পরিনত হন। নাদের স্থানীয় গোত্রপ্রধান বাবা আলী বেগের দুই কন্যাকে বিয়ে করেন।
মুরোমাচি যুগ
মুরোমাচি যুগ (室町時代) হল জাপানের ইতিহাসে ১৩৩৬ খ্রিঃ থেকে ১৫৭৩ খ্রিঃ পর্যন্ত স্থায়ী একটি যুগ। এই যুগে জাপানের শাসনক্ষমতা ছিল মুরোমাচি বা আশিকাগা শোগুনতন্ত্রের (মুরোমাচি বাকুফু বা আশিকাগা বাকুফু) হাতে। প্রথম মুরোমাচি শোগুন আশিকাগা তাকাউজি কেন্‌মু পুনর্গঠনের (১৩৩৩-১৩৩৬) পর ১৩৩৮ খ্রিঃ এই নতুন শোগুনতন্ত্র প্রতিষ্ঠা করলে এই যুগের সূচনা হয়। ১৫৭৩ খ্রিঃ ওদা নোবুনাগা এই শোগুন বংশের পঞ্চদশ তথা শেষ শোগুন আশিকাগা ইয়োশিয়াকিকে কিয়োতোর রাজধানী থেকে বিতাড়িত করলে মুরোমাচি যুগের সমাপ্তি হয়।
১৩৩৬ থেকে ১৩৯২ খ্রিঃ পর্যন্ত সময়কালকে নান্‌বোকু-চোও যুগ বা 'উত্তর ও দক্ষিণ রাজসভার যুগ' বলা হয়। এই সময়ের বৈশিষ্ট্য ছিল শাসক শোগুনের বিরুদ্ধে কেন্‌মু পুনর্গঠনের হোতা সম্রাট গো-দাইগোর সমর্থকদের নিরবচ্ছিন্ন প্রতিরোধ। ১৪৬৫ খ্রিঃ থেকে মুরোমাচি যুগের শেষ পর্যন্ত সময়কালকে সেন্‌গোকু যুগ বা যুদ্ধরত রাজ্যসমূহের যুগ বলা হয়।
<hr noshade size="4" width="100%"/> [ নান্‌বোকু-চো যুগ | সেন্‌গোকু যুগ ]
< কেন্‌মু পুনর্গঠন | জাপানের ইতিহাস | আজুচি-মোমোইয়ামা যুগ >
চুচিয়াং নদীর ব-দ্বীপ অববাহিকা
চুচিয়াং নদীর ব-দ্বীপ অববাহিকা গণপ্রজাতন্ত্রী চীনের কুয়াংতুং প্রদেশের নিম্নাঞ্চলের চুচিয়াং নদীর অববাহিকায় দক্ষিণ চীন সাগর-সংলগ্ন এলাকায় অবস্থিত। এই স্থানটি বিশ্বের অনত্যম ঘনবসতিপূর্ণ এলাকা এবং চীনের অর্থনৈতিক কর্মকাণ্ডের অন্যতম প্রধান কেন্দ্র বলে পরিচিত। আধুনিক নগর গবেষণায় এই স্থানটিকে অন্যতম প্রধান মহাপৌরপুঞ্জ (Megalopolis) হিসেবে চিহ্নিত করা হয়ে থাকে।
নজদ সালতানাত
নজদ সালতানাত ছিল ইবনে সৌদ কর্তৃক রিয়াদ আমিরাতের রূপান্তরের পরবর্তী রাষ্ট্রব্যবস্থা। ১৯২১ সালে তিনি নিজেকে নজদ ও এর অধিকারভুক্ত অঞ্চলের সুলতান ঘোষণা করেন। ১৯২৬ সালে নজদ সালতানাত বিজিত হেজাজ অঞ্চলে প্রসারিত হয়। ফলে নজদ ও হেজাজ রাজতন্ত্র নামে নতুন রাজনৈতিক ঐক্য স্থাপিত হয়। আবদুল আজিজ ইবনে সৌদ এর রাজা হন।
নটিংহ্যাম
নটিংহ্যাম  ইংল্যান্ডের নটিংহ্যামশায়ারের একটি শহর এবং ঐকিক কর্তৃপক্ষ এলাকা। শহরটি লন্ডনের ১২৮ মাইল (২০৬ কিমি) উত্তরে, বার্মিংহামের ৪৫ মাইল (৭২ কিমি) উত্তর-পূর্বে এবং  ম্যানচেস্টারের ৫৬ মাইল (৯০ কিলোমিটার) দক্ষিণ-পূর্ব দিকে ইস্ট মিডল্যান্ডসে অবস্থিত।
নটিংহ্যামের রবিন হুডের কিংবদন্তি এবং লেইস তৈরি, সাইকেল (উল্লেখযোগ্যভাবে রালেঘ বাইক) এবং তামাক শিল্পের সংযোগ রয়েছে। ১৮৯৭ সালে রানী ভিক্টোরিয়ার ডায়মন্ড জুবিলি উদযাপনের অংশ হিসেবে এটির শহের সনন্দ দেওয়া হয়। নটিংহ্যাম একটি পর্যটন গন্তব্য; ২০১১ সালে, দর্শকরা ১.৫ বিলিয়ন পাউন্ড ব্যয় করেছিল এখানে, যা ইংল্যান্ডের ১১১ পরিসংখ্যান অঞ্চলে মধ্যে তেরো তম সর্বোচ্চ পরিমাণ।
২০১৭ সালে, নটিংহ্যামের আনুমানিক জনসংখ্যা ছিল ৩,২৯,২০০ জন। শহরটির কেন্দ্রীয় অংশের জনসংখ্যা তার আঞ্চলিক প্রতিপক্ষের তুলনায় যথোপযুক্ত,  যা তার ঐতিহাসিক এবং শক্তভাবে আঁকা শহর সীমানার জন্য দায়ী। বৃহত্তর এলাকা, যার মধ্যে শহরগুলির উপকূলে রয়েছে, তার জনসংখ্যা ৭,৬৮,৬৩৮ জন। এটি ইস্ট মিডল্যান্ডসের বৃহত্তম শহর এবং মিডল্যান্ডসের দ্বিতীয় বৃহত্তম শহর। এর কার্যকরী নগর এলাকাও  ইস্ট মিডল্যান্ডসের বৃহত্তম, যার জনসংখ্যা ৯,১২,৪৮২ জন। নটিংহ্যাম/ডার্বি মহানগর এলাকার জনসংখ্যা ১৬,১০,০০০ জন। $৫০.৯ বিলিয়ন  (২০১৪) এর জিডিপি-এর সঙ্গে মহানগরটির অর্থনীতি যুক্তরাজ্যের মধ্যে সপ্তম বৃহত্তম। গ্লোবালাইজেশন এবং ওয়ার্ল্ড সিটি রিসার্চ নেটওয়ার্ক দ্বারা এই শহরটিকে ইস্ট মিডল্যান্ডসের প্রথম পর্যাপ্ত স্তরের বিশ্ব শহর হিসাবে চিহ্নিত।
নটিংহ্যামের একটি পুরস্কার বিজয়ী গণপরিবহন ব্যবস্থা রয়েছে, ইংল্যান্ডে সর্বাধিক সর্বজনীন মালিকানাধীন বাস নেটওয়ার্ক রয়েছে এবং এখানে  নটিংহ্যাম রেলওয়ে স্টেশন এবং আধুনিক নটিংহ্যাম এক্সপ্রেস ট্রানজিট ট্রাম সিস্টেম দ্বারাও যাত্রী পরিষেবা প্রদান করা হয়।
এটি একটি প্রধান ক্রীড়া কেন্দ্র, এবং অক্টোবর ২০১৫ সালে, 'ইংলিশ স্পোর্টস হোম' নামে পরিচিত ছিল শহরটি। ন্যাশনাল আইস সেন্টার, হলম পিয়ারপ্রন্ট ন্যাশনাল ওয়াটারসপোর্টস সেন্টার, এবং ট্রেন্ট ব্রিজ আন্তর্জাতিক ক্রিকেট গ্রাউন্ডটি শহরে বা শহরের আশেপাশে অবস্থিত। শহরটি দুটি পেশাদার লিগ ফুটবল দলের আবাসস্থল; ১৯৭৯ এবং ১৯৮০ সালে ব্রায়ান ক্লাফ এবং পিটার টেলরের অধীনে ইউইএফএ ইউরোপিয়ান কাপের বিখ্যাত দুইবারের বিজয়ী নোটিশ কাউন্টি এবং নটিংহ্যাম ফরেস্ট বিশ্বের প্রাচীনতম পেশাদার লিগ ক্লাব। এই শহরে পেশাদার রাগবি, আইস হকি এবং ক্রিকেট দল রয়েছে এবং এটিপি ও ডাব্লুটিএ ট্যুরের জন্য আন্তর্জাতিক টেনিস প্রতিযোগিতা এগন নটিংহ্যাম ওপেন রয়েছে। যুক্তরাজ্যের প্রথম ফুটবলের শহর হিসেবে নটিংহ্যামের নামকরণের এক বছর পর এই পুরস্কারটি এসেছিল।
১১ ডিসেম্বর ২০১৫ সালে, ইউনেস্কোর দ্বারা নটিংহ্যামকে "সাহিত্যের শহর" শিরোনাম প্রদান করা হয় ডাবলিন, এডিনবার্গ, মেলবোর্ন এবং প্রাগ শহরের সঙ্গে, যা বিশ্বের কিছু মুষ্টিমেয় শহর পেয়েছে। এই শিরোনামটি নটিংহ্যামের সাহিত্যিক ঐতিহ্যকে প্রতিফলিত করে, যা লর্ড বায়রন, ডি এইচ লরেন্স এবং অ্যালান সিলিটো'সহ এই শহরটির সাথে সাথে সমসাময়িক সাহিত্য সম্প্রদায়, একটি প্রকাশনা শিল্প এবং একটি কবিতার দৃশ্যের সাথে যুক্ত।
শহরে দুটি বিশ্ববিদ্যালয় রয়েছে- নটিংহ্যাম ট্রেন্ট ইউনিভার্সিটি এবং নটিংহ্যাম ইউনিভার্সিটি। এছাড়াও আইন বিশ্ববিদ্যালয়ের একটি ক্যাম্পাস এই শহরে রয়েছে।
ইতিহাস
নটিংহাম দুর্গটি ১০৬৮ সালে লীন নদীর দ্বারা উদ্গত একটি বেলেপাথরের স্তরের উপর নির্মিত হয়েছিল। অ্যাংলো-স্যাক্সন বসতিটি মূলত বর্তমানে লেস মার্কেট নামে পরিচিত এলাকায় সীমাবদ্ধ ছিল এবং একটি যথেষ্ট প্রতিরক্ষামূলক খাদ ও প্রাচীর দ্বারা বেষ্টিত ছিল, যার ব্যবহার নর্মান বিজয়ের পরে বন্ধ হয়ে যায় এবং ডোমসডে সমীক্ষার (১০৮৬) সময় খাদটি ভরাট করা হয়েছিল। নরম্যান বিজয়ের পর স্যাক্সন বসতিটি ইংলিশ বরো অব নটিংহামে বিকশিত হয় এবং একটি টাউন হল ও আইন আদালত স্থাপন করা হয়েছিল। পাহাড়ের বিপরীত দিকে দুর্গের চারপাশে একটি বসতিও গড়ে উঠেছিল এবং ফরাসি বরো ছিল দুর্গের নরম্যানদের সমর্থন করেছিল।
স্থানীয় সরকার
250px|থাম্ব|ডান|নটিংহাম কাউন্সিল হাউস
নটিংহাম সিটি কাউন্সিল হল একটি একক কর্তৃপক্ষ, যা নটিংহামের স্টেশন স্ট্রিটের লক্সলে হাউসে অবস্থিত। এটি ৫৫ জন কাউন্সিলরকে নিয়ে গঠিত, যারা ২০ টি ওয়ার্ডের প্রতিনিধিত্ব করে, তারা প্রতি চার বছরে নির্বাচিত হয়; শেষ নির্বাচন ২০১৯ সালের ২রা মে অনুষ্ঠিত হয়েছিল। কাউন্সিলটি নটিংহামশায়ার কাউন্টি কাউন্সিল থেকে স্বাধীন, কিন্তু স্থানীয় উন্নয়ন ও অন্যান্য বিষয়ে তাদের সঙ্গে কাজ করে। নটিংহাম শহরটি নটিংহামশায়ারের কাউন্টি শহর হিসেবেই বিবেচিত হয়, তবে কাউন্টি হলটি পার্শ্ববর্তী ওয়েস্ট ব্রিজফোর্ড শহরে অবস্থিত, যেখানে কাউন্টি কাউন্সিলের কার্যালয় রয়েছে।
নটিংহাম শহরের সীমানা শক্তভাবে চিহ্নিত করা হয়েছে। মূল শহর থেকে বেশ কয়েকটি শহরতলির ও শহরকে বাদ দেওয়া হয়, যেগুলি সাধারণত বৃহত্তম নটিংহামের অংশ হিসাবে বিবেচিত হয়। শহরের বিপরীতে, এই অঞ্চলগুলি স্থানীয় সরকারের দুই স্তরের ব্যবস্থা দ্বারা পরিচালিত হয়। নটিংহামশায়ার কাউন্টি কাউন্সিল কাউন্টি হলে অবস্থিত। এটি স্থানীয় সরকারের উচ্চ স্তর প্রদান করে, যখন নিম্ন স্তরটি কয়েকটি জেলা বা বরো কাউন্সিলে বিভক্ত হয়। কাউন্টি কাউন্সিলের এক্তিয়ারে এক্তিয়ারে এক্তিয়ারের মধ্যে স্বাস্থ্য, সামাজিক যত্ন, শিক্ষা, মহাসড়ক, পরিবহন, গ্রন্থাগার ও ট্রেডিং স্ট্যান্ডার্ড রয়েছে, যেখানে নিম্ন স্তরের কাউন্সিলগুলির এক্তিয়ারে স্থানীয় পরিকল্পনা, আশেপাশের পরিষেবা, আবাসন, লাইসেন্সিং, পরিবেশগত স্বাস্থ্য ও অবসর সুবিধাগুলি রয়েছে৷
যুক্তরাজ্যের সংসদ
নটিংহামের সীমানার মধ্যে যুক্তরাজ্যের তিনটি সংসদীয় আসন রয়েছে। লেবার মেম্বার অব পার্লামেন্ট (এমপি) অ্যালেক্স নরিস ২০১৭ সাল থেকে নটিংহাম উত্তরের, লেবার এমপি নাদিয়া হুইটোম ২০১৯ সাল থেকে নটিংহাম পূর্বের ও লেবার এমপি লিলিয়ান গ্রিনউড ২০১০ সাল থেকে নটিংহাম দক্ষিণের প্রতিনিধিত্ব করছেন। বাইরের প্রতিটি জেলায় (ব্রক্সটো, অ্যাশফিল্ড, গেডলিং ও রাশক্লিফ) সংসদীয় নির্বাচনী এলাকাও রয়েছে, যদিও সংসদীয় নির্বাচনী এলাকার সীমানাগুলি কাউন্সিল জেলার সীমানার সাথে সারিবদ্ধ নয়।
স্থাপত্য
নটিংহামের ভৌগোলিক কেন্দ্রকে সাধারণত ওল্ড মার্কেট স্কোয়ার হিসেবে সংজ্ঞায়িত করা হয়। স্কোয়ারটিতে কাউন্সিল হাউসের আধিপত্য রয়েছে, যেটি ১৭২৬ সালে নির্মিত নটিংহাম এক্সচেঞ্জ ভবনকে প্রতিস্থাপন করেছিল। কাউন্সিল হাউসটি ১৯২০-এর দশকে নাগরিক গৌরব প্রদর্শনের জন্য নির্মিত হয়েছিল, বাহ্যিকভাবে বারোক কলাম ব্যবহার করে এবং দাঁড়ানোর জন্য সামনে পাথরের দুটি সিংহ মূর্তি স্থাপন করা হয়েছিল। নিচতলার এক্সচেঞ্জ তোরণ হল বুটিক সমন্বিত একটি আপমার্কেট শপিং সেন্টার।
ব্যাটন রুজ, লুইজিয়ানা
ব্যাটন রুজ শহরটি আমেরিকান দক্ষিণাঞ্চলের শিল্প, পেট্রোরসায়ন, চিকিৎসা, গবেষণা, চলচ্চিত্রশিল্প ও প্রযুক্তি খাতের উন্নয়নে বিশেষ ভূমিকা রেখেছে। লুইজিয়ানা অঙ্গরাজ্যের বৃহত্তম শিক্ষাপ্রতিষ্ঠান লুইজিয়ানা স্টেট বিশ্ববিদ্যালয় ব্যাটন রুজ শহরে অবস্থিত। কৃষ্ণাঙ্গ-অধ্যুষিত সাউদার্ন বিশ্ববিদ্যালয়-ও ব্যাটন রুজ শহরে অবস্থিত। শহরটির বন্দর যুক্তরাষ্ট্রের দশম বৃহত্তম বন্দর।
মিসিসিপি নদীর উপরিভাগে অবস্থিত ইস্ত্রোমা খাঁড়ি ব্যাটন রুজ শহরে অবস্থিত। এর ফলে শহরটি বন্যার হাত থেকে রক্ষা পায়। ব্যাটন রুজ সাংস্কৃতিকভাবে অনেক সমৃদ্ধ। এটি সাতবার সাতটি ভিন্ন সরকার দ্বারা শাসিত হয়েছিল।
ইতিহাস
১২০০০-৬৫০০ খ্রিস্টপূর্বাব্দে ব্যাটন রুজ এলাকায় মানববসতি স্থাপনের প্রমাণ পাওয়া যায়। প্রোটো-মাস্কোগিয়ানভাষীরা ১০০০ খ্রিস্টপূর্বাব্দে এ এলাকায় বিভক্ত হতে শুরু করে। ১২০০-৫০০ খ্রিস্টপূর্বাব্দে তাদের মধ্যে ভৌগোলিক সীমানার সৃষ্টি হয়।
মাস্কোগিয়ানরা "মিসিসিপিয়ান কালচার(মিসিসিপিতে খ্রিস্টপূর্ব যুগে বসবাসকারী উপজাতি)" সভ্যতার ধারক ও বাহক। মিসিসিপি ও ওহাইও উপত্যকায় ক্রমশ তাদের সাংস্কৃতিক বিস্তার ঘটতে থাকে। ষোড়শ শতকে সর্বপ্রথম স্পেনীয়রা এখানে এসে পৌঁছায়।
ঔপনিবেশিক আমল
১৬৯৮ সালে ফ্রেঞ্চ অভিযাত্রী পিয়ের দি লা মোই ইবারভিল মিসিসিপি নদীতীরবর্তী এলাকায় অভিযান শুরু করেন। তারা হুমা ও বায়াগোলা শিকারক্ষেত্রের মাঝখানে একটি লাল খুঁটি দেখতে পান। এ থেকেই শহরটির নাম হয় "লা ব্যাটন রুজ", যার অর্থ লাল খুঁটি।
ধারণা করা হয়, লাল খুঁটিটি স্কট উপত্যকায় অবস্থিত ছিল। বর্তমানে এখানে সাউদার্ন বিশ্ববিদ্যালয়ের ক্যাম্পাস অবস্থিত। খুঁটিটির উচ্চতা ছিল ৩০ ফুট ও এটি মাছের কাঁটা দ্বারা সজ্জিত ছিল।
১৮১৭ সালে ব্যাটন রুজকে স্থানীয় শাসনের আওতাভুক্ত করা হয়। ১৮২২ সালে এখানে ঐতিহাসিক পেন্টাগন ব্যারাক নির্মিত হয়। ১৯৫১ সালে লুইজিয়ানা অঙ্গরাজ্য এর মালিকানা লাভ করে।
১৮০৩ সালে যুক্তরাষ্ট্র লুইজিয়ানা দখল করে নেওয়ার পর অ্যাংলো-আমেরিকানরা দ্রুত এখানে বসতি স্থাপন করে। ১৮৪৬ সালে রাজ্য বিধানসভা নিউ অর্লিন্সের পরিবর্তে ব্যাটন রুজকে রাজধানী ঘোষণা করা হয়। ১৮৪৭ সালে জেমস ড্যাকিন ক্যাপিটল ভবনের নির্মাণকাজ শুরু করেন।
মার্কিন যুক্তরাষ্ট্রে পুনর্গঠন যুগে নিউ অর্লিন্স লুইজিয়ানার রাজধানী হিসেবে স্বীকৃতি পায়। কিন্তু বুরবোঁ ডেমোক্রেটরা ১৮৮২ সালে নানা কৌশল অবলম্বন করে ব্যাটন রুজকে পুনরায় লুইজিয়ানার রাজধানী করে।
ভূগোল
ব্যাটন রুজ মিসিসিপি নদীর তীরে, দক্ষিণ-পূর্ব লুইজিয়ানার ফ্লোরিডা প্যারিশেস অঞ্চলে অবস্থিত। এটি নিউ অর্লিন্স থেকে ৭৯ মাইল, আলেক্সান্দ্রিয়া থেকে ১২৬ মাইল, শ্রিভপোর্ট থেকে ২৫০ মাইল, জ্যাকসন থেকে ১৭৩ মাইল ও হিউস্টন থেকে ২৭২ মাইল দূরে অবস্থিত। ব্যাটন রুজ সমুদ্রপৃষ্ঠের ৫৬-৬২ ফুট উপরে অবস্থিত। শহরটির আয়তন ৭৯.১ বর্গমাইল, যার ৭৬.৮ বর্গমাইল স্থল ও বাকিটুকু জল।
জলবায়ু
ব্যাটন রুজের জলবায়ু আর্দ্র উপক্রান্তীয় ধরনের। শহরে গড়ে ৫৫.৫৫ ইঞ্চি বৃষ্টিপাত ও ০.১ ইঞ্চি তুষারপাত হয়। ব্যাটন রুজ শহরের গড় তাপমাত্রা ৬৮.৪ ডিগ্রি। ২০০৮ সালের ১ সেপ্টেম্বর গুস্তাভ নামক ক্রান্তীয় ঘূর্ণিঝড় এখানে ব্যাপক ক্ষয়-ক্ষতি সাধন করে।
জনমিতি
২০১৮ সালের সম্প্রদায়গত সমীক্ষার তথ্য অনুযায়ী, ব্যাটন রুজের জনসংখ্যার ঘনত্ব প্রতি বর্গমাইলে ২৯৮২.৫ জন।
২০১০ সালের আদমশুমারি অনুযায়ী, বাসিন্দাদের ৫৪.৫৪% কৃষ্ণাঙ্গ, ৩৯.৩৭% শ্বেতাঙ্গ, ০.৫% আদিবাসী আমেরিকান ও ৩.৫% এশীয়।
শহরের পরিবারগুলোর গড় আয় ৪০,২৬৬ ডলার। পুরুষদের গড় আয় ৩৪,৮৯৩ ও নারীদের গড় আয় ২৩,১১৫ ডলার। শহরের মাথাপিছু আয় ১৮,৫১২ ডলার। ১৮% পরিবার ও ২৪% বাসিন্দা দারিদ্র্যসীমার নিচে বসবাস করে। এদের ৩১.৪% এর বয়স ১৮ এর নিচে ও ১৩.৮% এর বয়স ৬৫ এর উপরে।
সাইরাস এসআর২২
{||}
এসআর২২ (ইংরেজি: SR22), সাইরাস নকশায় নির্মিত এক ইঞ্জিন ও চার আসন বিশিষ্ট একটি কম্পোজিট বিমান। এই মূলত বিশিষ্ট সাইরাস এসআর২০-এর একটি উন্নত সংস্করণ। পূর্বের সাথে এটির পার্থক্য এই যে, এটি পাখার বিস্তার ও তেল ধারণ ক্ষমতা আগেরটির চেয়ে বেশি। এছাড়া এটির ইঞ্জিন ৩১০ অশ্ব ক্ষমতা বিশিষ্ট (২৩১ কিলো ওয়াট)। ব্যক্তিগত বিমান হিসেবে এটি ক্রেতাদের কাছে যথেষ্ট জনপ্রিয়, এবং এক ইঞ্জিন বিশিষ্ট চার সিটের বিমান গুলোর মধ্যে অনেক দিন ধরে এটি বিশ্বে সর্বাধিক বিক্রিত বিমান। যার সাথে তুলনা করা যায় সেসনা ৪০০ বিমানটির, কিন্তু এই শ্রেণীর বিমানগুলোর মধ্যে এটিই সেরা হিসেবে বিবেচিত।
সম্ভবত এই বিমানটি সবচেয়ে বেশি পরিচিত এর সাইরাস এয়ারক্রাফট প্যারাশুট সিস্টেমের জন্য। এটি একটি বিশেষ প্যারাশুট ব্যবস্থা যেখানে শুধু বিমানের আরোহীকে প্যারাশুটের সুবিধা না দিয়ে পুরো বিমানটিকেই প্যারাশুটের মাধ্যমে জরুরী ক্ষেত্রে ভূমিতে অবতরণ করানো যায়।
সংস্করণ
তেল ধারণ ক্ষমতা বাড়ানো হয়েছে এবং পাখার ওজন কমিয়ে হাল্কা করা হয়েছে।
রেবেকা জ্যারেট
জীবনী
জ্যারেট তাঁর বাবা-মায়ের সাত সন্তানের মধ্যে সর্বকনিষ্ঠ ছিলেন। তাঁর বাবা পরিবার ত্যাগ করেছিলেন এবং তিনি তাঁর মদ্যপ মায়ের কাছে বড় হয়েছিলেন। তাঁর বয়স যখন ১২ বছর (তৎকালীন সম্মতির বয়স) ছিল তখন তার মা তাকে লন্ডনে পতিতাবৃত্তির কাজে যুক্ত করেছিলেন। শিশু পতিতাবৃত্তি সেই সময় খুবই সাধারণ বিষয় ছিল। অ্যান্টিবায়োটিকের আগের সময়ে কুমারী নারীরা একাজে বেশ উচ্চমূল্যের ছিল, কারণ তাদের ব্যবহার করলে যৌনবাহিত রোগের ঝুঁকি অনেক কমে যায়।
প্রাথমিক শিক্ষা সমাপনী পরীক্ষা
প্রাথমিক শিক্ষা সমাপনী পরীক্ষা (সংক্ষেপে: পিইসিই) একটি সরকারি পরীক্ষা যা বাংলাদেশের প্রাথমিক শিক্ষা অধিদপ্তর-এর অধীনে নেওয়া হয়। এই পরীক্ষায় অংশ নিতে হলে পঞ্চম শ্রেণীতে বাংলাদেশ শিক্ষা মন্ত্রণালয় কর্তৃক অনুমোদিত কোন বিদ্যালয় থেকে শিক্ষার্থীদেরকে টেস্ট পরীক্ষায় উত্তীর্ণ হতে হয় এবং নির্ধারিত তারিখে মূল পরীক্ষায় শিক্ষার্থীদেরকে অংশ নিতে হয়।